Source: http://docplayer.fi/1366013-Tekijanoikeudella-suojattujen-teosten-kaytto-ja-kayttotarpeet-valtionhallinnon-sisaisessa-tiedotuksessa.html
Timestamp: 2018-06-25 02:47:56+00:00
Document Index: 8545598

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa - PDF
Download "Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa"
1 Opetusministeriö Undervisningsministeriet Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa Opetusministeriön julkaisuja 2006:35
2 Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa Opetusministeriön julkaisuja 2006:35 Opetusministeriö Kulttuuri-, liikunta- ja nuorisopolitiikan osasto 2006 Undervisningsministeriet Kultur-, idrotts- och ungdomspolitiska avdelningen 2006
3 Opetusministeriö / Undervisningsministeriet Kulttuuri-, liikunta- ja nuorisopolitiikan osasto / Kultur-, idrotts- och ungdomspolitiska avdelningen PL / PB 29, Valtioneuvosto / Statsrådet Kansikuva / Omslagsbild: Milla Moilanen Taitto / Ombrytning: Arttu Kauranne, Mari Soini Yliopistopaino / Universitetstryckeriet 2006 ISBN (nid.) ISBN X (PDF) ISSN Opetusministeriön julkaisuja / Undervisningsministeriets publikationer 2006:35
4 Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa Esipuhe Opetusministeriö ja tekijänoikeusjärjestö Kopiosto ovat sopineet valtionhallinnossa tapahtuvasta kirjojen ja lehtien kopioinnista vuodesta 1980 lähtien. Käytön määrää ja laatua mittaavat tutkimukset ovat sopimuskokonaisuuden keskeinen osa, ja tutkimustuloksia on käytetty sopimustenteon pohjana. Vuoden 2007 alusta voimaan tulevat tekijänoikeuslain uudet sopimuslisenssisäännökset mahdollistavat sopimisen myös teosten digitaalisen käytön alueella. Tämän vuoksi opetusministeriö ja Kopiosto laajensivat vuonna 2005 yhteiset tutkimuksensa koskemaan myös valtionhallinnossa tapahtuvan digitaalisen kopioinnin määrää ja laatua. Lisäksi uusien sopimuslisenssisäännösten hyödyntämismahdollisuuksien kartoittamiseksi tutkittiin nyt valtionhallinnon sisäisestä tiedotuksesta vastaavien työntekijöiden odotuksia ja preferenssejä digitaalisten aineistojen käytön suhteen. Nyt valmistunut tutkimus on askel valtionhallinnon käyttöoikeuksien hankinnan kehittämisessä. Tutkimus tarjoaa näkökohtia ja ajatuksia myös valtionhallinnon sisäisen tiedotuksen ja tietotekniikan kehittämisen kanssa työskenteleville yleensä. Tutkimusasetelma metodologisena haasteena ja valittu tutkimusmenetelmä luovat pohjaa alaa koskevan tutkimuksen kehittämiselle. Tutkimusprosessin toteutuksesta ovat vastanneet projektipäällikkö Outi Somervuori ja tutkimusassistentti Riikka Kero. Tutkimuskokonaisuudet toteutti tutkimustoimisto Marketing Radar Oy. Lisäksi konsultti Jan-Otto Malmberg ja Kopioston tutkimussuunnittelija Juha Koponen tekivät tilastollisia lisäanalyyseja käytön määrää mittaavissa tutkimuksissa.
5 Tutkimuksen johtoryhmän puheenjohtajana on ollut Jukka Liedes opetusministeriöstä ja jäseninä Jorma Waldén opetusministeriöstä sekä Pekka Rislakki ja Jukka-Pekka Timonen Kopiostosta. Johtoryhmän sihteerinä on toiminut Outi Somervuori. Tämän julkaisun on kirjoittanut projektipäällikkö Outi Somervuori. Tutkimuskohteen käsitteistön hahmottamiseen on keskeisen panoksen antanut Jukka-Pekka Timonen. Tutkimuksen johtoryhmän puheenjohtaja Jukka Liedes
6 Sisältö 1 Johdanto Taustaa Tutkimuksen tavoitteet Tekijänoikeus Nykyinen lisensointikäytäntö 7 2 Tutkimusasetelma Haastattelut valtionhallinnossa Tutkimuksen kohderyhmät ja lähtökohdat Tutkimusmenetelmät Käytön määrää mittaavat tutkimukset Conjoint-analyysi 12 3 Tietopalvelu valtionhallinnossa Kysymyslomake Otanta ja aineiston keruu Tutkimuksen tulokset Nykyinen käyttö Tarpeet 22 4 Lehdistökatsaus valtionhallinnossa Kysymyslomake Otanta ja aineiston keruu Tutkimuksen tulokset Nykyinen käyttö Tarpeet 29 5 Yhteenveto ja johtopäätökset 32 Lista kuvista 34 Lista taulukoista 35 Tutkimusraportin liitteet ovat osoitteissa
7 Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa 1 Johdanto 1.1 Taustaa Valtionhallinnon sisäisessä tiedotuksessa käytetään paljon lehtiä, kirjoja ja internetissä olevaa aineistoa. Esimerkiksi lehtiartikkeleita valokopioidaan ja jaetaan työntekijöille. Artikkeli voitaisiin myös skannata ja laittaa työpaikan intranetiin muiden luettavaksi. Käytetäänpä teosta perinteisellä tai uudella tekniikalla, sen käyttöön tarvitaan aina tekijänoikeuksien omistajan lupa. Teosten käyttö alkuperäisessä julkaistussa muodossa on useimmiten ongelmatonta eikä käyttöön tarvita oikeudenomistajan lupaa. Vaikeammaksi tilanne muuttuu, kun teos valokopioidaan, skannataan tai tulostetaan internetistä. Julkaisujen valokopioinnista on laajalti sovittu opetusministeriön ja Kopioston välisillä sopimuksilla. Digitaalitekniikka on mahdollistanut uudenlaisia tapoja kopioida ja levittää osia julkaisuista. Valokopiointiluvan kaltaista yleislupaa digitaalisille käyttötavoille ei kuitenkaan vielä ole. Tekijänoikeuslain sopimuslisenssisäännökset antavat tekijänoikeusjärjestöille mahdollisuuden myöntää laajoja teosten jälkikäyttölupia esimerkiksi valokopiointiin. Tammikuussa 2007 tulevat voimaan tekijänoikeuslain muutokset, jotka mahdollistavat vastaavien lupien järjestämisen myös teosten digitaaliseen käyttöön valtionhallinnon sisäisessä tiedotuksessa. Kyseiset säännökset mahdollistavat keskitettyjen lupien järjestämisen, mutta ne eivät velvoita siihen. Tämä tutkimus on osa opetusministeriön ja tekijänoikeusjärjestö Kopioston yhteistä teosten käyttöä koskevaa tutkimussarjaa. Vuosina toteutettiin oppilaitosten digitaalisen kopioinnin määrää ja sisältöä selvittäneet tutkimukset. Ensimmäisessä vaiheessa selvitettiin teosten digitaalisen käytön suu- ruusluokkaa. Toisessa vaiheessa tutkittiin opettajien ja opetushenkilökunnan digitaalisten aineistojen käyttötarpeita. Käyttötarpeita selvittänyt tutkimus valmistui keväällä Nyt käsillä oleva tutkimus koskee valtionhallintoa ja on vastaavanlainen kuin opettajien käyttötarpeita selvittänyt tutkimus. Tämän tutkimuksen tarkoituksena on hahmottaa valtionhallinnon sisäisen tiedotuksen tarpeita käyttää ja kopioida tekijänoikeudella suojattuja teoksia. Tarvittavat käyttömahdollisuudet on järjestettävissä monin eri tavoin. Tärkeintä valtionhallinnon kannalta on mahdollistaa informaation käytettävyys tarkoituksenmukaisella tavalla. 1.2 Tutkimuksen tavoitteet Tämä raportti keskittyy painotuotteiden ja internetsivustojen käytön osalta tilanteeseen, jossa valtionhallinnon työntekijä haluaa ottaa kopioita aineistosta ja jakaa sitä muille työntekijöille. Tällöin hän tekee teoksesta kopion esimerkiksi tulostamalla internetissä olevan aineiston paperille, skannaamalla kirjassa olevan kuvan tai tallentamalla aineistoa organisaation verkkosivuille muiden selattavaksi. Tutkimus lähestyy teosten käyttöä perinteisen tekijänoikeudellisen tarkastelun näkökulmasta olettaen, että oikeudenomistajan yksinoikeutta voidaan ja myös halutaan hyödyntää verkkoympäristössä. Tämä oletus ei tietenkään pidä kaikilta osin paikkaansa. Niin sanottu Creative Commons hanke ja valtionhallinnon omien julkaisujen käyttö perustuu monesti siihen, että oikeudenhaltijat ilmoittavat sallivansa erikseen määrittelemänsä käytön korvauksetta. Opetusministeriön ja Kopioston tutkimushankkeiden yhteydessä tehdyissä haastatteluissa on myös ilmennyt, että internet-sivustojen julkaisijat jättävät usein kokonaan määrittele- 6
8 mättä, millainen sivujen käyttö tarkkaan ottaen on sallittua. Tutkimuksen kohderyhmänä oli valtion keskushallinto ja sen alainen hallinto. Haastatellut henkilöt olivat organisaatioiden sisäisestä tiedotuksesta ja tietopalvelusta vastaavia henkilöitä sekä lehdistökatsausten tekijöitä ja lukijoita. Tutkimuksen tavoitteena oli selvittää: nykyistä tekijänoikeudella suojattujen teosten käytön määrää ja laatua mitä tarpeita sisäisestä tiedotuksesta vastaavilla on eri aineistojen käyttöön mitä ominaisuuksia käyttäjät arvostavat eri aineistojen käytössä ja kopioinnissa miten käyttäjät eroavat toisistaan ominaisuuksien arvostuksessaan mikä on käyttäjän mielestä kohtuullinen korvaus teosten käytöstä ja kopioinnista 1.3 Tekijänoikeus Tekijänoikeuslaissa säädetään tekijän oikeuksista ja näiden oikeuksien rajoituksista. Teoksen käyttö edellyttää yleensä tekijän lupaa. Tekijänoikeuteen säädettyjen rajoitusten nojalla teosta saa kuitenkin käyttää lupaa pyytämättä ja korvauksetta. Rajoituksia on säädetty sivistyksellisistä ja yhteiskunnallisista sekä käytännön syistä. Eräissä tapauksissa, kun kysymys on lupien myöntämisestä suojatun aineiston massakäyttöön suuren oikeudenhaltijajoukon puolesta, tekijänoikeuden toimivuutta on edistetty niin sanotulla sopimuslisenssijärjestelmällä. Tekijänoikeuslakia muutettiin vuonna Pääosa muutoksista tuli voimaan Erityisiä hallinnollisia järjestelyjä ja päätöksiä edellyttävät sopimuslisenssisäännösten muutokset tulevat kuitenkin voimaan vasta Sopimuslisenssisäännökset helpottavat oikeuksien hankintaa erityisesti tilanteissa, joissa käyttötapahtumien tai käytettävien teosten määrä on suuri tai joissa käyttölupien saaminen edellyttää lukuisten oikeudenhaltijoiden tavoittamista. Sopimuslisenssijärjestelmän pääperiaatteita ovat: Tekijänoikeusjärjestö ja luvansaaja neuvottelevat käyttöluvan ehdot ja korvaukset Tekijänoikeusjärjestön on edustettava kattavasti omaa alaansa Luvansaaja voi sopimuksen mukaisesti käyttää kaikkia teoksia, jotka kuuluvat sopimuksen kattamiin teostyyppeihin - myös niitä, joiden oikeudenhaltijoita luvan myöntänyt järjestö ei edusta Järjestön ulkopuolisilla oikeudenomistajilla on aina oikeus henkilökohtaiseen korvaukseen Useimmissa sopimuslisenssisäännöksissä oikeudenhaltijalle on annettu mahdollisuus kieltää teostensa käyttö. Tekijänoikeuslain 13 koskee valokopiointia. Valokopioinnista valtionhallinnon sisäiseen tiedotuskäyttöön voidaan sopia keskitetysti sellaisen järjestön kanssa, jolla on laaja kyseisen alan tekijöiden edustus. Pykälää voidaan soveltaa myös valokopiointia vastaaviin menetelmiin, jona voidaan pitää muun muassa digitaalisesta lähteestä tulostamista paperille. Lain 13 a koskee sisäistä tiedotuskäyttöä mm. valtionhallinnossa. Säännös mahdollistaa painettujen lehtikirjoitusten sekä niihin liittyvien valokuvien ja muiden kuvien skannaamisen digitaaliseen muotoon ja julkaisemisen esimerkiksi intranetissä. Sen sijaan digitaalisessa muodossa olevan aineiston, kuten verkkolehtien tai vastaavien aineistojen käyttäminen sisäisessä tiedotuksessa ei ole säännöksen puitteissa sallittua. 1.4 Nykyinen lisensointikäytäntö Opetusministeriö on sopinut painotuotteiden valokopioinnista valtionhallinnossa Kopiosto ry:n kanssa. Sopimus koskee tekijänoikeuden suojaamien teosten valokopiointia ja niiden käyttämistä valtion hallintotoiminnassa, valtion sisäisessä ammatillisessa peruskoulutuksessa ja muussa valtion henkilöstökoulutuksessa. Kopiosto edustaa laajasti eri alojen tekijöitä ja kustantajia jäsenjärjestöjensä kautta. Kopiosto voi saamiensa koti- ja ulkomaisten valtuutusten sekä tekijänoikeuslain sopimuslisenssisäännöksen nojalla myöntää esimerkiksi lupia teosten valokopiointiin. Opetusministeriö maksaa Kopiostolle valtionhallinnon valokopioinnista korvauksen, jonka Kopiosto tilittää edelleen oikeudenomistajille. Valtionhallinnon työntekijät saavat valokopioida kirjoja ja lehtiä tietyin rajoituksin sisäiseen tiedotus- 7
9 käyttöön. Kopioston lupa oikeuttaa valokopioimaan lähes kaikentyyppisiä julkaisuja: kotimaista ja ulkomaista tieto- ja kaunokirjallisuutta, sanoma- ja aikakauslehtiä sekä käyttöoppaita. Digitaalisesti tapahtuvaan teosten kopiointiin, tallentamiseen tai välittämiseen ei vielä ole vastaavaa keskitettyä lupajärjestelyä. Laki suojaa teoksia riippumatta siitä, millä tekniikalla niitä käytetään. Nykyisin digitaalisesti tapahtuvaan teosten kopiointiin tarvitaan erillinen lupa suoraan oikeudenhaltijalta. Jos valtionhallinnon työntekijä esimerkiksi haluaa skannata lehtiartikkelin toimipaikan intranet-sivuille, siihen täytyy saada lupa artikkelin kirjoittajalta ja kustantajalta. 8
10 Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa 2 Tutkimusasetelma Tutkimus keskittyy valtionhallinnon sisäisen tiedotuksen käyttötarpeisiin. Ulkoinen tiedotus on rajattu tutkimuksen ulkopuolelle. Tutkimuksen suunnittelu aloitettiin haastattelemalla henkilökohtaisesti valtionhallinnon sisäisestä tiedotuksesta vastaavia henkilöitä. Haastattelujen tavoitteena oli hahmottaa miten ja millaisissa tilanteissa sekä kuinka paljon tekijänoikeudella suojattuja teoksia käytetään valtionhallinnon sisäisissä tiedotustehtävissä. Näiden haastattelujen perusteella määritettiin tarkemmat kohderyhmät ja tutkittavat käyttötilanteet. Seuraavaksi kuvaillaan henkilökohtaisten haastattelujen tuloksia. Sen jälkeen käydään läpi tutkimusasetelma, tutkimuksen kohderyhmät ja tutkimusmenetelmät. 2.1 Haastattelut valtionhallinnossa Henkilökohtaisia haastatteluja tehtiin yhteensä kahdellekymmenelle valtionhallinnon työntekijälle. Haastatteluihin valittiin mahdollisimman erilaisia hallinnonaloja edustavia valtionhallinnon toimipaikkoja. Kaikki haastatellut henkilöt vastasivat jostakin sisäisen tiedotuksen osa-alueesta, esimerkiksi yleisestä tiedotuksesta, kirjastosta tai tietopalvelusta. Haastateltavia pyydettiin kuvailemaan, miten sisäistä tiedotusta valtionhallinnossa nykyisin hoidetaan. Lisäksi heitä pyydettiin kertomaan, mitä toiveita ja tarpeita teosten kopioinnissa on noussut esille. Haastattelujen perusteella tekijänoikeudella suojattuja teoksia käytetään yleisesti seuraavien tehtävien hoidossa: lehdistöseurannan teossa tutkimusten/päätösten lähdemateriaalina tietopalvelukäytössä sisäisissä tiedotteissa sisäisessä tiedotuslehdessä Seuraavassa kuvataan lyhyesti teosten käyttötarpeita eri tehtävien hoidossa. Lehdistöseuranta Jokaisessa haastatelluista toimipaikoista tehtiin lehdistöseurantaa eli toimitettiin katsaus toimialaa kiinnostavista lehtiartikkeleista työntekijöiden käyttöön. Puolet toimipaikoista kokosi itse päivittäin lehdistökatsauksen. Toimipaikoista joka kolmas oli ulkoistanut katsauksen teon ja osti palvelun mediaseurantaa tarjoavalta yritykseltä. Lopuissa toimipaikoissa lehdistökatsauksia tehtiin satunnaisesti. Lehdistöseurannan ulkoistaneet toimipaikat saivat artikkeleista referaattikoosteen yleensä sähköisessä muodossa. Kooste oli kaikkien työntekijöiden käytettävissä intranetissä. Yleisesti tällaiseen palveluun oltiin erittäin tyytyväisiä, joskin sitä pidettiin kalliina. Seuraavaksi esitellään tarkemmin kommentteja niiltä toimipaikoilta, joissa lehdistöseurantaa ei haluttu ulkoistaa: Me ei haluta ulkoistaa palvelua, koska tieto on aina epätarkempaa ja se maksaa messinkejä. Niissä toimipaikoissa, joissa lehdistöseuranta tehtiin itse, artikkelit valokopioitiin ja jaettiin jakelulistassa oleville työntekijöille. Yhdessä toimipaikassa artikkeleiden otsikot laitettiin esille intranetiin, ja otsikon perusteella työntekijät saattoivat tilata tietopalvelusta artikkelin valokopion. Kaikki itse lehdistöseurantaa tekevät toimipaikat toivoivat mahdollisuutta skannata artikkelit ja julkaista 9
11 ne toimipaikan intranetissä. Yhdessä toimipaikassa artikkelit skannattiin ja arkistoitiin toimipaikan levytilaan jo nyt. Esimerkiksi seuraavanlaiset kommentit olivat yleisiä: Me haluttais ehdottomasti skannata lehtileikkeet ja laittaa ne intraan. Lehdistökatsaus ilmestyy päivittäin ja päästäis eroon suuresta paperimäärästä. Intrassa riittäisi kun artikkeli olisi pari päivää tai ehkä pari viikkoa, jotta lomilla olevatkin voisivat seurata. Valmiiksi sähköisenä oleva mediakatsaus olisi hyvä. Tutkimusten/päätösten lähdemateriaali Kirjoja, lehtiä ja digitaalisia teoksia käytetään usein myös tutkimusten ja päätösten lähdemateriaalina. Tutkimusraportteihin kopioitiin esimerkiksi valmiita digitaalisessa muodossa olevia taulukoita tai kuvia. Julkaistavien raporttien kohdalla tekijänoikeuskysymykset olivat hyvin huomioitu ja kopioitavan teoksen tekijältä oli pyydetty lupa kopiointiin. Sisäiseen käyttöön jäävien raporttien tekijänoikeuskysymysten huomiointi oli kirjavaa ja tutkijakohtaista. Suojattuja aineistoja käytettiin myös erilaisten päätösten taustamateriaalina. Käytetty aineisto valokopioitiin ja arkistoitiin päätökseen liittyvän materiaalin yhteyteen. Usein päätökset arkistoitiin digitaalisessa muodossa. Eräässä toimipaikassa kerrottiin, että päätöksen tueksi käytetyt lehtiartikkelit skannataan ja arkistoidaan digitaalisesti. Meillä on tarve saada niitä asiantuntijaartikkeleita digitaaliseen muotoon, jonka perusteella ratkaisuja tehdään. Esimerkiksi joskus asiakas voi muutaman vuoden päästä kysellä päätöksestä uudestaan - artikkelia ei olekaan enää missään. Jos se olisi sähköisessä arkistossa, siihen olisi helppo palata myöhemmin uudestaan. Tietopalvelukäyttö Lähes kaikissa haastatelluista toimipaikoista oli kirjasto, jonne kirjat ja lehdet yleensä tilataan. Tämän lisäksi osastot hankkivat kirjoja ja lehtiä omaan käyttöönsä. Useimmiten kirjoja ja lehtiä lainattiin tai käytiin lukemassa kirjastossa. Aikakauslehdille oli yleensä järjestetty lehtikierto. Lukijat saattoivat satunnaisesti valokopioida tarvitsemiaan teoksia. Lehtiä kopioitiin enemmän kuin kirjoja. Useimmiten työtekijät kopioivat tarvitsemansa materiaalin itse, ja vain muutamassa paikassa organisaation tietopalvelu tarjosi kopiointipalvelua työntekijöilleen. Teosten käyttäjät halusivat yleensä lukea aineiston paperilta. Tämän vuoksi pyyntöjä teosten skannaamiseen tai sähköisen materiaalin toimittamiseen ei ollut tullut. Tietopalvelun kannalta sähköisen materiaalin toimittaminen olisi kuitenkin helpompaa. Meillä ei ole tarvetta lehtien skannaamiseen, koska ihmiset haluavat artikkelin mieluummin paperilla. Etäpisteisiin olen tarjonnut, että skannaisin artikkelin ja pistäisin sähköpostilla. Kerran sain sähköpostin takaisin, jossa tilaaja valitti, että sähköisessä muodossa on hankala lukea. En viittiny sanoo, että tallenna se ja ota paperille. Elektroniset lehdet olisivat tietopalvelun kannalta helpompia. Sit taas ihmiset ei tykkää käyttää niitä. CD-rommeja käytetään hyvin vähän. Ihmiset ei tykkää käyttää niitä. Ne käytti mieluummin saman sarjan vanhaa kirjaversiota kun uudempaa versiota, joka on cd:llä. Sisäiset tiedotteet Sisäisiä tiedotteita jaettiin pääasiallisesti intranetissä. Tavoitteena oli saada organisaation työntekijät seuraamaan intranetin uutis- tai ajankohtaissivustoa, jossa tiedotteet julkaistaan. Tiedotteita jaettiin satunnaisesti paperikopiona tai sähköpostitse, mutta pyrkimyksenä 10
12 oli päästä näistä eroon. Seuraava kommentti kuvaa yleisesti tiedottajien mielipiteitä: Intra on nopea ja tiedottajan kannalta helpoin. Tiedotteet sisälsivät laajasti erilaista henkilöstöhallintoon ja organisaatioon liittyvää tietoa. Osa tiedotteista, esimerkiksi ministeriöiden ohjeistukset ja EU:n päätökset, tulivat suoraan valtionhallinnon muilta yksiköiltä. Pääosa tiedotteista kirjoitettiin itse ja niissä käytettiin yleensä omia kuvia. Muita kuvia käytettiin harvoin, koska kuvittamiseen ei ollut aikaa ja kuvat kuormittavat verkkoa liikaa. Kun kuvia käytettiin, ne olivat yleensä sarjakuvia, clipart-kuvia tai itse otettuja digikuvia. Sisäinen tiedotuslehti Useissa toimipaikoissa ilmestyi paperille painettu sisäinen tiedotuslehti. Useimmiten lehti oli myös intrassa pdf-muodossa, mutta työntekijät lukivat lehteä pääasiassa painettuna versiona. Kahdessa toimipaikassa tiedotuslehti ilmestyi vain intranetissä ja näissä toimipaikoissa lehti ilmestyi huomattavasti useammin. Tiedotuslehteä ei haluttu julkaista sähköisessä muodossa seuraavista syistä: Henkilökunta suosii paperiversiota. Lukijakyselyn mukaan lehti halutaan lukea paperilla, koska siinä olevat jutut on niin pitkiä. Tiedotuslehti ilmestyy paperilla. Paine kustannusten säästämiseen on suuri, mutta aiotaan jatkossakin julkaista paperilla. Se on semmoinen me-lehti. Tiedotuslehdissä käytettiin lähes sataprosenttisesti itse tehtyä materiaalia. Käytetyistä kuvista suurin osa oli itse otettuja. Tiedotuslehteä tehtäessä tekijänoikeuskysymykset tuntuivat tulevan paremmin huomioiduksi yleensä tiedotuslehti on painettu ja pidempiaikaiseen käyttöön suunnattu. Muutamassa paikassa tiedotuslehteä olisi haluttu kuvittaa enemmänkin, jos se olisi tekijänoikeudellisesti sallittua. Kuvia ja sarjakuvia käytettäisiin mielellään enemmän. Se palvelisi kahta päämäärää: lehdellä olisi parempi huomioarvo ja se olisi humoristisempi. Yhteenveto teemahaastatteluista Suojattujen teosten käyttö painottuu erityisesti lehdistöseurantaan, koska lehdistökatsaukset koostuvat yksinomaan tekijänoikeuden alaisesta materiaalista eli lehtiartikkeleista ja kuvista. Toimipaikoissa, joissa lehdistökatsaus tehtiin itse säännöllisesti, oli runsaasti tarvetta käyttää, kopioida ja jakaa teoksia digitaalisessa muodossa. Tekijänoikeudella suojattuja teoksia käytettiin säännöllisesti myös tietopalvelussa sekä päätösten ja tutkimusten taustamateriaalina. Haastatteluiden perusteella ei kuitenkaan saatu tarkkaa kuvaa käytön määrästä ja käyttöön liittyvistä tarpeista. Sisäisiä tiedotteita tai sisäistä tiedotuslehteä tehtäessä tekijänoikeudella suojattujen teosten käyttö oli vähäisempää. Lähteenä käytettiin pääasiassa organisaation omaa aineistoa. Muiden tekemän aineiston käytöllä nähtiin olevan lähinnä viihteellistä ja virikkeellistä arvoa. 2.2 Tutkimuksen kohderyhmät ja lähtökohdat Henkilökohtaisten haastattelujen perusteella valittiin jatkotutkimuksen kohteeksi ne käyttöalueet, joilla teosten kopiointitarpeet olivat säännöllisiä. Näitä käyttöalueita olivat tietopalvelu ja lehdistökatsaus. Tutkimus jaettiin kahdeksi eri kyselyksi. Ensimmäisessä tutkittiin tietopalvelun ja toisessa lehdistöseurannan tarpeita. Molemmissa kyselyissä oli sekä nykyistä käyttöä että tulevaisuuden käyttötarpeita mittaava osuus. Tietopalvelu valtionhallinnossa Tämä kysely keskittyi teosten tietopalvelukäyttöön. Tietopalvelulla tarkoitetaan tässä työtehtäviä, joissa viestinnän tai tietopalvelun työntekijät hankkivat, jakavat tai välittävät tietoa muille organisaation työntekijöille. Kyselyssä haastateltiin tietopalvelusta, kirjas- 11
13 toista ja sisäisestä tiedotuksesta vastaavia henkilöitä. Kysymyksissä selvitettiin teosten nykyistä käyttöä sekä tulevaisuuden käyttötarpeita. Kyselyn tavoitteena oli selvittää ensiksi nykyistä kopiointia ja toisaalta tulevaisuuden käyttötarpeita. Nykyistä käyttöä tutkittaessa selvitettiin digitaalisen kopioinnin määrää, sisältöä sekä käyttötapoja. Opetusministeriö ja Kopiosto tutkivat säännöllisesti kopioinnin määrää ja sisältöä osana valtionhallinnon valokopiointisopimusta. Valokopioinnin määriä ja sisältöä ei siten ollut tarvetta erikseen selvittää. Digitaalista kopiointia valtionhallinnossa sen sijaan ei ole aiemmin tutkittu. Tulevaisuuden käyttötarpeita kartoitettiin muun muassa selvittämällä tapoja, joilla eri aineistoja haluttiin hankkia sekä aineiston erilaisia jakelutapoja. Tarpeita tutkittaessa mukaan otettiin myös käytön hinta. Näin pyrittiin saamaan arviot käyttäjän mielestä kohtuullisesta korvauksesta sekä siitä, kuinka kysyntä muuttuu hinnan muuttuessa eli hintajoustoista. 12 Lehdistökatsaus valtionhallinnossa Lehdistöseurannalla tarkoitetaan oman toimialueen uutisoinnin seuraamista ja talteen ottamista. Uutisista kootaan katsaus lukijoiden käyttöön. Yksittäistä lehtiartikkeleiden muodostamaa koostetta kutsutaan tässä lehdistökatsaukseksi. Opetusministeriö ja Kopiosto tutkivat vuonna 2000 lehdistökatsauksen tekoon liittyvää kopiointia valtionhallinnossa. Tulosten perusteella valtionhallinnossa todettiin olevan arviolta toimipaikkaa, joissa lehdistöseuranta oli laajamittaista. Muissa toimipaikoissa seuranta oli satunnaista tai se oli ulkoistettu. Lehdistökatsauksia tutkivassa kyselyssä keskityttiin ainoastaan laajamittaista lehdistöseurantaa tekeviin valtionhallinnon toimipaikkoihin. Haastateltaviksi valittiin lehdistökatsauksia tekeviä tai niitä säännöllisesti lukevia henkilöitä. Tässäkin kyselyssä tavoitteena oli selvittää sekä nykyistä kopioinnin määrää ja sisältöä että tulevaisuuden käyttötarpeita. Selvitettäessä teosten nykyistä käyttöä tutkittiin muun muassa sitä, mitä lehtiä toimipaikoissa käytetään ja miten niitä kopioidaan ja jaetaan. Lisäksi 1 Valtionhallinnon lehtikoosteiden kopiointia selvittävä tutkimus v. 2000, tutkija Jan-Otto Malmberg haluttiin arvioida kopioinnin määrää: kysymyksissä selvitettiin lehdistökatsauksen keskimääräistä kokoa, kuinka monelle työntekijälle sitä jaetaan ja kuinka usein se ilmestyy. Tulevaisuuden käyttötarpeita selvitettiin esimerkiksi kysymällä miten toimipaikoissa mieluiten halutaan hankkia lehtiä: painettuna vai internetin näköislehtenä. Lisäksi pyrittiin kartoittamaan lehdistöseurannan levitystapojen houkuttelevuutta; oliko paperikopio vai organisaation intranet-sivuilla oleva digitaalisessa muodossa oleva katsaus parempi vaihtoehto. Myös tässä kyselyssä kartoitettiin aineistojen käytöstä maksettavaa hintaa. 2.3 Tutkimusmenetelmät Molempien kohderyhmien tutkimukset tehtiin internet-kyselynä. Kummankin kohderyhmän kyselyyn sisältyi käytön määrää ja sisältöä mittaava kvantitatiivinen osuus tarpeita kartoittava conjoint-osuus. Molempia osuuksia esitellään tarkemmin jäljempänä. Tutkimuskokonaisuudet toteutti tutkimustoimisto Marketing Radar Oy. Lisäksi konsultti Jan-Otto Malmberg ja Kopioston tutkimussuunnittelija Juha Koponen tekivät tilastollisia lisäanalyyseja käytön määrää mittaavissa tutkimuksissa Käytön määrää mittaavat tutkimukset Käytön määrää ja sisältöä mittaavissa osuuksissa käytettiin kvantitatiivista kysymysmenetelmää. Tietopalvelua koskevassa kyselyssä keskityttiin viimeksi tehtyyn kopiointi/tallennustapahtumaan, koska se muistetaan parhaiten ja siihen liittyviä tekijöitä käyttäjä pystyy kuvailemaan tarkimmin. Lehdistökatsausten tekoa koskevassa kyselyssä taas selvitettiin tavanomaista lehdistökatsauksen tekoa Conjoint-analyysi Tarpeita kartoittavat osuudet toteutettiin conjointanalyysillä. Conjoint-analyysi pyrkii simuloimaan
14 mahdollisimman hyvin aitoa valinta- tai ostopäätöstilannetta. Kyselyssä vastaaja joutuu tekemään samanlaisia päätöksiä kuin aidossa valintatilanteessa ja valitsemaan esitetyistä tuote- tai palvelukokonaisuuksista itselleen parhaiten sopivan. Conjoint-kyselyssä ei arvioida yksittäisiä valintaan vaikuttavia tekijöitä erikseen. Conjoint-analyysin avulla selvitetään eri tekijöiden merkitystä päätöksentekoprosessille. Tuloksia voidaan myös simuloida jälkikäteen: näin pystytään tutkimaan esimerkiksi hinnan vaihteluiden vaikutusta päätöksentekoon muiden ominaisuuksien säilyessä ennallaan. Vastaaja saa kyselyssä valita neljästä vaihtoehdosta mieleisensä tuotteen tai palvelun. Valintoja tehdään noin 5-9 kappaletta tutkimuskohteesta riippuen. Vastaajan valintojen perusteella saadaan tietoa siitä, mitä asioita hän pitää tärkeinä, sekä pystytään laittamaan valinnat järjestykseen. Vaihtoehdoissa esitetään tuotteen/palvelun eri ominaisuuksia. Kysymyksiin valitut ominaisuudet olivat: lähde kopiointi hinta Esimerkiksi ominaisuuden lähde tasoja olivat painetut lehdet ja internetin maksulliset verkkolehdet. Eri vaihtoehdoissa ominaisuuksien tasot vaihtelivat. Vastaaja asetettiin todelliseen valintatilanteeseen, jossa hän vertaili eri tuotteiden ominaisuuksia ja valitsi niistä parhaan. Toimipaikkaanne on hankittu sanomalehtiä ja verkossa olevia maksullisia verkkolehtiä tietopalvelun käyttöön. Valitse sinulle hyödyllisin tapa toimittaa tietoa työntekijöille. 1 Lähde: Internetin maksulliset verkkolehdet Kopiointi: Artikkeli tulostetaan ja jaetaan työntekijöille Hinta: 6 /työntekijä vuodessa 3 Lähde: Internetin maksulliset verkkolehdet Kopiointi: Artikkeli valokopioidaan ja jaetaan työntekijöille Hinta: 8 /työntekijä vuodessa 2 Lähde: Painetut lehdet Kopiointi: Artikkeli skannataan ja lähetetään sähköpostilla Hinta: 9 / työntekijä vuodessa 4 Lähde: Internetin maksulliset verkkolehdet Kopiointi: Artikkeli laitetaan esille intranetiin tai muuhun verkkoon Hinta: 23 /työntekijä vuodessa Kuva 1. Esimerkki kysymyksestä Discrete choice modeling on uusin ja matemaattisesti tehokkain menetelmä conjoint-analyysien perheessä. DCM-menetelmällä mitataan eri asioiden tärkeyttä tuotteen tai palvelun valinnassa. Menetelmän avulla rakennetaan tulosten pohjalta erilaisia tuotteita ja palveluja sekä ennustetaan niiden menestystä markkinoilla. Tutkimusmenetelmän taustalla on matemaattinen malli, joka on kehitetty nykymuotoonsa vasta aivan viime vuosina. Vastaajan arvostukset lasketaan Hierarcial Bayes -menetelmällä, jota kansainvälisissä markkinatutkimusjulkaisuissa pidetään yleisesti parhaana. 13
15 Tekijänoikeudella suojattujen teosten käyttö ja käyttötarpeet valtionhallinnon sisäisessä tiedotuksessa 3. Tietopalvelu valtionhallinnossa Valtionhallinnon tietopalvelua koskeva tutkimus tehtiin syksyllä Kyselyt tehtiin loka marraskuussa Tutkimus toteutettiin internet-kyselynä, jonka vastaajat rekrytoitiin puhelimitse. Seuraavassa kappaleessa esitellään kysymyslomake sekä tiedot otannasta ja aineiston keruusta. Kappaleessa käydään myös läpi sekä nykyistä käyttöä että tulevaisuuden tarpeita kartoittavien selvitysten tulokset. 3.1 Kysymyslomake 1. Käytön määrää ja laatua mittaava kvantitatiivinen tutkimus Aineistoja voidaan kopioida neljällä eri tavalla. (kuva 2). Aineistojen kopiointitavat PAPERILTA Kuva 2. Aineiston kopiointitavat DIGITAALISESTA MUODOSTA PAPERILLE a. valokopiointi c. tulostus DIGITAALISEEN MUOTOON b. skannaus d. tallennus Painetussa muodossa julkaistua aineistoa voidaan valokopioida (a) tai skannata (b). Digitaalisessa muodossa julkaistua aineistoa voidaan kopioida tulostamalla (c) tai tallentamalla aineistosta uusi digitaalinen kopio (d). Tässä tutkimuksessa arvioitiin tapoja b, c ja d eli painotuotteiden skannaus, digitaalisen aineiston tallennus ja digitaalisesta lähteestä tulostaminen. Opetusministeriö ja Kopiosto tutkivat säännöllisesti valokopiointia valtionhallinnossa. Muita kopiointitapoja ei valtionhallinnossa ole aiemmin tutkittu. Tutkimuksen tavoitteena oli mitata kopioinnin määrää, ja sitä päätettiin selvittää tekemällä kysymyksiä viimeisimmästä kopiointitapahtumasta. Vastaajalta kysyttiin kunkin kopiointitavan kohdalla: Onko hän koskaan tallentanut tai skannannut aineistoa. Tulostamista tutkittaessa kysymys jätettiin pois, koska oletettiin, että kaikki kohderyhmään kuuluvat ovat joskus tulostaneet. Milloin vastaaja viimeksi kopioi kyseisellä tavalla. Sekä esitettiin viimeisintä kopiointitapahtumaa kuvaavia kysymyksiä: mikä oli kopion käyttötarkoitus, mistä aineisto oli lähtöisin, jaettiinko aineistoa eteenpäin ja kuinka monelle, kuinka monta sivua aineistoa kopioitiin jne. Kysymyslomake kokonaisuudessaan on raportin liitteenä. 14
16 2. Conjoint-kysymyslomakkeeseen valitut ominaisuudet ja niiden tasot Conjoint-kysymyslomakkeessa vastaajalle annetaan muutama vaihtoehto, joista hän valitsee parhaan. Vaihtoehdoilla on eri ominaisuudet ja jokaisella ominaisuudella useita tasoja. Tähän tutkimukseen valitut ominaisuudet olivat lähde, kopiointi ja hinta. Taulukossa 1 on esitelty kunkin ominaisuudet tasot. Tutkimuksessa käytetyt ominaisuudet ja niiden tasot valittiin henkilökohtaisten haastattelujen perusteella; valtionhallinnon työntekijät kertoivat kokevansa nämä ominaisuudet käytön kannalta tärkeiksi. Myös aiempien tutkimusten perusteella tiedettiin, että valtionhallinnon työntekijät käyttävät näitä lähteitä laajasti. Valitut ominaisuudet ovat lisäksi aineistojen käyttöominaisuuksien kannalta oikeudenomistajille tärkeitä. Lähde Kopiointi Hinta Painetut lehdet Internetin maksulliset verkkolehdet Valokopioidaan ja jaetaan työntekijöille Tulostetaan ja jaetaan työntekijöille Hinta 4, 6, 8 tai 10 per työntekijä vuodessa. Painetut lehdet Skannataan ja lähetetään sähköpostilla Hinta 9, 14, 18 tai 22 Internetin maksulliset verkkolehdet Lähetetään sähköpostilla per työntekijä vuodessa. Painetut lehdet Internetin maksulliset verkkolehdet Skannataan ja laitetaan saataville yhteiseen verkkoon Hinta 18, 23, 29 tai 34 per työntekijä vuodessa. Laitetaan saataville yhteiseen verkkoon Taulukko 1. Tutkimukseen valitut ominaisuudet ja niiden tasot Vaihtoehtoisia tietopalvelun lähteitä ovat painetut lehdet ja internetin maksulliset verkkolehdet. Kopiointitapa vaihteli sen mukaan, mitä lähdettä käytettiin. Käytännössä tietopalvelulle tarpeellisia tapoja kopioida ja jakaa aineistoa olivat paperikopion jakelu, sähköpostijakelu tai aineiston julkaisu intranetissä. Eri käyttötavoille arvioitiin keskimääräinen työntekijäkohtainen vuosihinta. Hinnoittelun oletuksena oli, että luvan hinta on sitä kalliimpi mitä enemmän kopion voidaan katsoa korvaavan alkuperäistuotteen hankintaa. Esimerkiksi kopion levitys intranetissä hinnoiteltiin kalliimmaksi kuin paperitulosteiden jakelu, koska digitaalista aineistoa kopioitaessa teoksen laatu pysyy samana ja sen levittäminen on helpompaa. Tutkimuksessa esitetyistä käyttövaihtoehdoista kaikki eivät kuitenkaan ole nykyisten luparatkaisujen puitteissa sallittuja. Useille esitetyistä vaihtoehdoista ei ole lainkaan käytännössä sovellettua hinnoittelumallia. Valtionhallinnon valokopiointiluvan hinnat perustuvat sovittuun kopiokohtaiseen sivuhintaan ja säännöllisillä valokopiointitutkimuksilla mitattuun suojatun aineiston käytön määrään. Digitaalisen käytön kohdalla voitaisiin luoda yksilöllisempiäkin hinnoittelurakenteita. Tutkimuksessa arvioitiin käyttäjien halukkuutta maksaa uusista käyttö- ja kopiointitavoista. Jokaiselle kopiointitavalle määriteltiin työntekijäkohtainen hinta, joka vaihteli neljällä tasolla. Tavoitteena oli selvittää kopiointitavan hinnan muuttumisen vaikutusta sen kysyntään. 3.2 Otanta ja aineiston keruu Tutkimuksen kohderyhmänä olivat henkilöt, jotka etsivät ja välittävät tietoa muille organisaation työntekijöille. Tyypillisesti tällaisia työtehtäviä tekevät sisäisestä tiedotuksesta, tietopalvelusta ja kirjastosta vastaavat henkilöt. Otos poimittiin valtionhallinnon toimipaikkarekisteristä, jota ylläpitää Tilastokeskus. 15
17 Kokoluokka Toimipaikkoja 1 4 työntekijää työntekijää 1409 Yli 50 työntekijää 442 Toimipaikkoja yht Taulukko 2. Toimipaikkojen jakauma henkilöstömäärän mukaan valtionhallinnon toimipaikkarekisterissä Tutkimuksen ulkopuolelle jätettiin pienimmät toimipaikat. Kopioston aiempien tutkimusten perusteella niissä arvioitiin olevan oleellisesti muita harvemmin tietopalvelutehtäviä hoitavia henkilöitä. Poimintamenetelmä oli ositettu otanta, ja tuloksia yleistettäessä on huomioitu toimipaikkojen koon vaihtelu. Otokseen poimittiin yhteensä 750 toimipaikkaa. Kokoluokka Toimipaikkoja Otoskoko Vastasi kyselyyn Yli Yhteensä Taulukko 3. Otanta ja vastaajamäärät Tutkimustoimisto Radarin tutkimushaastattelijat soittivat toimipaikkoihin ja rekrytoivat sisäisestä tiedotuksesta, tietopalvelusta ja kirjastosta vastaavia henkilöitä osallistumaan tutkimukseen. Osallistujille lähetettiin sähköpostitse tutkimuskutsu, jossa oli linkki internetkyselyyn. Yhteensä kyselyyn osallistui 133 vastaajaa. Vastaajien määrään vaikuttaa se, että suuressa osassa toimipaikoista ei ole tietopalvelutehtävissä työskenteleviä henkilöitä. Jälkikäteen selvitettiin vielä, kuinka moni valtionhallinnon työntekijä vastaa tutkimuksen määritelmän mukaisesta tietopalvelusta. Noin 50 valtionhallinnon toimipaikan keskukseen soitettiin ja kysyttiin tietopalvelusta vastaavien työntekijöiden lukumäärää. Tulosten perusteella arvioitiin, että yhteensä noin valtionhallinnon työntekijän toimenkuvaan kuuluu oleellisena osana kuvaillut tietopalvelutehtävät. Tässä esitetyt tietopalvelua koskevat tulokset on yleistetty koskemaan kaikkia valtionhallinnon toimipaikkoja painottamalla vastaukset taulukon 4 lukumäärien mukaan. 16 Kokoluokka Tietopalvelusta vastaavien lkm Yli Yhteensä 977 Taulukko 4. Arvio tietopalvelusta vastaavien henkilöiden lukumäärästä kaikissa valtionhallinnon toimipaikoissa Tutkimuksen suunnittelu aloitettiin vuoden 2005 alussa ja tutkimus toteutettiin seuraavan aikataulun mukaisesti: Tutkimuksen suunnittelu maalis-toukokuu 2005 Haastattelut kesä-elokuu 2005 Kysymyslomakkeen suunnittelu syys-lokakuu 2005 Tutkimuksen testaus marraskuu 2005 Kysymyslomakkeen viimeistely marraskuu 2005 Kyselyt joulukuu 2005 tammikuu 2006 Tulosten analysointi tammi-helmikuu 2006 Raportin kirjoitus ja yhteenveto maalis-huhtikuu Tutkimuksen tulokset Tutkimuksen vastaajat edustivat hyvin tasaisesti eri hallinnonaloja. Vastaajien keski-ikä oli noin 50 vuotta kun kokonaisuudessaan valtionhallinnon työntekijöiden keski-ikä on noin 43 vuotta 2. Vastaajien toimenkuvat olivat laajoja, mutta pääpaino oli tietopalvelussa. Neljännes vastaajista oli esimiesasemassa, kolmannes asiantuntijoita ja vajaa puolet toimihenkilöitä. Seuraavaksi käydään läpi nykyisen käytön määrää ja laatua mittaavan sekä tulevia käyttötarpeita kartoittavan tutkimuksen tulokset valtionhallinnon tietopalvelussa Nykyinen käyttö Digitaalisista kopiointitavoista yleisin oli tulostaminen. Myös digitaalisen aineiston tallentaminen oli yleistä: 66 % vastaajista oli joskus tallentanut digitaalisessa muodossa olevaa aineistoa. Kaikkein harvinaisin kopiointitapa oli painotuotteen skannaus. Vastaajista 36 % oli joskus skannannut lehtiä tai kirjoja. Seuraa- 2 Lähde: valtionraportointi palvelun taulukko: Henkilöstötiedot vuodelta 2005/keski-ikä
18 vaksi kuvaillaan kopiointitapahtumia ja käydään läpi tarkemmin nykyisen käytön yleisyyttä. Kopiointitapa 1. Digitaalisesta lähteestä (esimerkiksi internetistä) tulostaminen Digitaalisesta lähteestä tulostaminen valtionhallinnon sisäisessä tiedotuksessa oli hyvin yleistä, 66 % vastaajista teki sitä päivittäin tai muutaman kerran viikossa. Vastaajista 10 % ilmoitti tulostavansa harvemmin kuin muutaman kerran vuodessa. Taulukossa 5 on esitetty vastaajien arvio siitä, kuinka usein he tulostavat digitaalisesta lähteestä. Tulokset on esitetty erikseen alle 50 ja yli 50 työntekijän toimipaikkojen osalta. Alle 50 työntekijää Yli 50 työntekijää Kaikki Päivittäin 27 % 30 % 30 % Muutaman kerran viikossa 32 % 34 % 33 % Muutaman kerran kuukaudessa 20 % 19 % 19 % Muutaman kerran vuodessa 5 % 9 % 8 % Harvemmin 16 % 8 % 10 % Yhteensä 100 % 100 % 100 % Taulukko 5. Kuinka usein tulostat digitaalisessa muodossa, esim. internetissä tai cd-romilla julkaistua aineistoa Kun tulostuksen yleisyyteen koskevan kysymyksen osuudet painotetaan vuositason painoarvoilla, saadaan arvio siitä, kuinka monta tulostustapahtumaa kyselyyn vastanneet tekevät vuosittain. Vastausvaihtoehdoille määriteltiin taulukon 6 mukaiset vuositason painoarvot. Painottamattomat tulokset ovat esillä raportin liitteessä. Vuositason painoarvo Päivittäin 200 Muutaman kerran viikossa 60 Muutaman kerran kuukaudessa 15 Muutaman kerran vuodessa 2 Harvemmin 0,5 Taulukko 6. Vastausvaihtoehtojen vuositason painoarvot Kyselyyn vastanneet tulostivat keskimäärin 113 kertaa vuodessa. Tämä on huomattavasti enemmän kuin esimerkiksi peruskoulujen opettajien vuosittainen tulostusmäärä. Tulos vaikuttaa kuitenkin luontevalta, koska tiedon etsintä ja kopiointi kuuluvat oleellisena osana tietopalvelusta vastaavien toimenkuvaan. Alle 50 työntekijää Yli 50 työntekijää Kaikki Päivittäin 34 % 51 % 47 % Muutaman kerran viikossa 39 % 27 % 30 % Muutaman kerran kuukaudessa 9 % 8 % 8 % Muutaman kerran vuodessa 4 % 7 % 6 % Harvemmin 14 % 7 % 9 % Yhteensä 100 % 100 % 100 % Taulukko 7. Milloin viimeksi tulostit digitaalisessa muodossa, esimerkiksi internetissä tai cd-romilla julkaistua aineistoa 17
19 Valtionhallinnossa on arviolta tietopalvelusta vastaavaa työtekijää. Tulostustapahtumia valtionhallinnon tietopalvelussa on tällöin arviolta kappaletta vuodessa. Noin puolessa tapauksista (48 %) tulostettua aineistoa jaettiin eteenpäin. Aineisto jaettiin keskimäärin 42 henkilölle ja materiaali sisälsi keskimäärin 14 sivua. Näillä tiedoilla voidaan arvioida tulosteiden vuosittaista lukumäärää valtionhallinnon sisäisessä tiedotuksessa. Tulostustapahtumia oli keskimäärin 113 ja ne sisälsivät keskimäärin 14 sivua. Noin puolessa tapauksista tulostettua aineistoa jaettiin eteenpäin keskimäärin 42 henkilölle. Tulostettujen paperiarkkien määrä on näin arvioiden keskimäärin sivua. Koko valtionhallinnossa tulostettujen sivujen määrän arvio on siis vuositasolla noin 30 miljoonaa sivua. Seuraavaksi tulostustapahtumia on kuvailtu tarkemmin. Tulokset on painotettu tapahtuman volyymin mukaan. Painottamattomat tulokset löytyvät raportin liitteistä. Aineistoa tulostettiin pääasiassa internetistä (86 % vastaajista). Suurin osa tulosteista oli hankittu vapaasti saatavilla olevista internet-palveluista. Lähteenä olivat yleensä valtionhallinnon aloja edustavat sivustot, kuten eri ministeriöiden, virastojen ja laitosten kotisivut. Erilaiset lakitietopalvelut, esimerkiksi ja mainittiin myös usein. Alle 50 työntekijää Yli 50 työntekijää Kaikki Ostetut maksulliset internet-palvelut, 12 % 13 % 13 % Vapaasti saatavilla olevat internet-palvelut 84 % 70 % 73 % Julkaistu cd, dvd 0 % 4 % 3 % Muu 4 % 13 % 11 % Yhteensä 100 % 100 % 100 % Taulukko 8. Mistä viimeksi tulostamasi aineisto oli lähtöisin Tulostetusta aineistosta 36 % sisälsi kuvia. Tulostetuista aineistoista alle 3 % sisälsi ainoastaan kuvia ja 29 % kaikista tulosteista kuvien osuus oli alle puolet. Aineistoa tulostettiin pääasiassa erilaisten työtehtävien hoitoa varten. Noin 44 % käytöstä oli tiedotus- tai tietopalvelukäyttöä. Tulostuskerroista 47 %:ssa käyttötarkoituksena oli muu työtehtävien hoito tai niiden valmistelu. Alle 50 työntekijää Yli 50 työntekijää Kaikki Tiedotuskäyttö 2 % 11 % 9 % Tietopalvelukäyttö (oman tmp:n pyynnöstä) 25 % 27 % 27 % Tietopalvelukäyttö (ulkopuolisen pyynnöstä) 14 % 6 % 8 % Muu työtehtävien hoito tai niiden valmistelu 41 % 49 % 47 % Oma tai perheen yksityinen käyttö 7 % 6 % 6 % Muu 5 % 0 % 1 % Ei osaa sanoa 6 % 1 % 2 % Yhteensä 100 % 100 % 100 % Taulukko 9. Mikä oli viimeksi tulostamasi aineiston käyttötarkoitus 18
20 Kopiointitapa 2: Digitaalisessa muodossa olevan aineiston tallennus Tallennus oli toiseksi yleisin digitaalisessa muodossa olevan aineiston kopiointitapa. Vastaajista 66 % on joskus tallentanut digitaalisessa muodossa olevaa aineistoa. Tallentamista tehdään kuitenkin harvoin: vain 1 % vastaajista tallensi päivittäin ja 10 % muutaman kerran viikossa. Alle 50 työntekijää Yli 50 työntekijää Kaikki Päivittäin 2 % 1 % 1 % Muutaman kerran viikossa 5 % 12 % 10 % Muutaman kerran kuukaudessa 21 % 18 % 19 % Muutaman kerran vuodessa 12 % 28 % 24 % Harvemmin 14 % 10 % 11 % Ei koskaan 46 % 31 % 35 % Yhteensä 100 % 100 % 100 % Taulukko 10. Kuinka usein olet tallentanut valmiiksi digitaalisessa muodossa julkaistua tekstiä, kuvia, musiikkia tai muita tiedostoja Kun tallennuksen yleisyys painotetaan vuositason painoarvojen suhteen (taulukko 6), saadaan arvio valtionhallinnon tietopalvelun vuosittaisista tallennustapahtumista. Valtionhallinnossa tallennustapahtumia on vuositasolla arviolta Aineistoa jaettiin eteenpäin 51 % tapauksista. Aineistoa jaettiin keskimäärin 35 henkilölle. Yleisin jakelutapa oli sähköposti. Alle 50 työntekijää Yli 50 työntekijää Kaikki Tulostamalla materiaalin 17 % 26 % 24 % Sähköpostilla 79 % 53 % 59 % Intranetin välityksellä 0 % 0 % 0 % Verkkopalvelimella 4 % 15 % 12 % Tallentavalle cd/dvd levylle tai muistikortille 0 % 0 % 0 % Muu 0 % 6 % 5 % Yhteensä 100 % 100 % 100 % Taulukko 11. Missä muodossa jaoit aineiston eteenpäin Myös tallentamisen kohdalla viimeisintä tallennustapahtumaa selvitettiin tarkentavilla kysymyksillä. Noin 70 % aineistosta oli lähtöisin internetin maksullisilta ja vapaasti saatavilla olevilta sivustoilta. Alle 50 työntekijää Yli 50 työntekijää Kaikki Julkaistu cd, dvd 1 % 14 % 11 % Ostetut maksulliset internet-palvelut, 6 % 7 % 7 % vapaasti saatavilla olevat internetpalvelut 43 % 70 % 63 % Muu 50 % 9 % 19 % Yhteensä 100 % 100 % 100 % Taulukko 12. Mistä tallentamasi aineisto oli lähtöisin 19